62020TO0277_INF
Ordonanța Tribunalului (Camera a opta) din 6 septembrie 2021 – MKB Multifunds/Comisia
(Cauza T‑277/20)
„Acțiune în anulare – Ajutoare de stat – Fonduri de investiții în societăți necotate – Plângere – Măsuri care constituie pretinse ajutoare de stat legate de «Dutch Venture Initiative» – Decizie adoptată în urma procedurii preliminare de examinare – Decizia de constatare a inexistenței unui ajutor de stat – Calitatea de persoană interesată – Protecția drepturilor procedurale – Inadmisibilitate”
1.
Acțiune în anulare – Persoane fizice sau juridice – Acte care le privesc direct și individual – Decizie a Comisiei de constatare a inexistenței unui ajutor de stat fără inițierea unei proceduri formale de investigare – Acțiune formulată de părțile în cauză în sensul articolului 108 alineatul (2) TFUE – Admisibilitate – Condiții
[art. 108 alin. (2) și (3) și art. 263 al patrulea paragraf TFUE; Regulamentul nr. 2015/1589 al Consiliului, art. 1 lit. (h)]
(a se vedea punctele 23-25)
2.
Acțiune în anulare – Persoane fizice sau juridice – Acte care le privesc direct și individual – Decizie a Comisiei de constatare a inexistenței unui ajutor de stat fără inițierea unei proceduri formale de investigare – Acțiune prin care se urmărește contestarea temeiniciei acestei decizii – Acțiune a unei întreprinderi care nu demonstrează o afectare substanțială a poziției sale pe piață – Inadmisibilitate
[art. 108 alin. (2) și art. 263 al patrulea paragraf TFUE]
(a se vedea punctele 26, 53 și 54)
3.
Ajutoare acordate de state – Examinare de către Comisie – Procedură administrativă – Parte în cauză în sensul articolului 108 alineatul (2) TFUE – Noțiune – Întreprindere care nu se află într‑un raport de concurență direct cu beneficiarul ajutorului – Necesitatea ca această întreprindere să demonstreze efectul concret al ajutorului asupra situației sale
[art. 108 alin. (2) TFUE; Regulamentul nr. 2015/1589 al Consiliului, art. 1 lit. (h)]
(a se vedea punctele 29-51)
4.
Acțiune în anulare – Competența instanței Uniunii – Concluzii prin care se urmărește obținerea unei somații adresate unei instituții – Concluzii prin care se urmărește obligarea Comisiei să inițieze procedura formală de investigare în materie de ajutoare de stat – Necompetență
(art. 263 TFUE)
(a se vedea punctul 57)
Obiectul
Cerere întemeiată pe articolul 263 TFUE având ca obiect, în esență, anularea Deciziei C(2020) 1109 final a Comisiei, din 27 februarie 2020, privind ajutorul de stat SA.55704 (2019/FC) – Țările de Jos, referitor la un pretins ajutor de stat acordat „Dutch Venture Initiative” (DVI).
Dispozitivul
1)
Respinge acțiunea ca fiind vădit inadmisibilă.
2)
MKB Multifunds BV suportă propriile cheltuieli de judecată, precum și cheltuielile de judecată efectuate de Comisia Europeană.
3)
Regatul Țărilor de Jos suportă propriile cheltuieli de judecată.